CELEX: C2006/036/25
Language: sl
Date: 2006-02-11 00:00:00
Title: Sodba Sodišča (tretji senat) z dne  8. decembra 2005  v zadevi C-280/04 (predlog za sprejem predhodne odločbe Vestre Landsret): Jyske Finans A/S proti Skatteministeriet (Šesta direktiva DDV — Člen 13(B)(c) — Oprostitve — Oprostitev dobav blaga, ki niso upravičene do odbitka — Preprodaja vozil, ki jih je rabljena kupilo lizing podjetje — Člen 26a — Posebna ureditev za prodajo rabljenega blaga)

11.2.2006   
            
            
               SL
            
            
               Uradni list Evropske unije
            
            
               C 36/13
            
         
      SODBA SODIŠČA
   
   (tretji senat)
   z dne 8. decembra 2005
   v zadevi C-280/04 (predlog za sprejem predhodne odločbe Vestre Landsret): Jyske Finans A/S proti Skatteministeriet (1)
   
   (Šesta direktiva DDV - Člen 13(B)(c) - Oprostitve - Oprostitev dobav blaga, ki niso upravičene do odbitka - Preprodaja vozil, ki jih je rabljena kupilo lizing podjetje - Člen 26a - Posebna ureditev za prodajo rabljenega blaga)
   (2006/C 36/25)
   Jezik postopka: danščina
   V zadevi C-280/04, katere predmet je predlog za sprejem predhodne odločbe na podlagi člena 234 ES, naslovljen na Sodišče z odločbo Vestre Landsret (Danska) z dne 25. junija 2004, ki je prispela na Sodišče 29. junija 2004, v postopku med Jyske Finans A/S in Skatteministeriet, ob udeležbi Nordania Finans A/S in BG Factoring A/S, je Sodišče (tretji senat), v sestavi A. Rosas predsednik senata, J. Malenovský (poročevalec), J.-P. Puissochet, S. von Bahr in U. Lõhmus, sodniki, generalni pravobranilec: L. A. Geelhoed, sodni tajnik: H. von Holstein, pomočnik sodnega tajnika, dne 8. decembra 2005 razglasilo sodbo, katere izrek se glasi:
   
               1.
            
            
               Določbe členov 13(B)(c) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero, kot je bila spremenjena z Direktivo Sveta 94/5/ES z dne 14. februarja 1994, je treba razlagati tako, da ne nasprotujejo nacionalni zakonodaji, v skladu s katero so predmet davka na dodano vrednost transakcije, s katerimi davčni zavezanec preprodaja, potem ko ga je sam uporabil, blago, katerega nakup ni bil predmet izključitve pravice do odbitka v skladu s členom 17(6) navedene Direktive 77/388, kot je bila spremenjena, čeprav za ta nakup, opravljen pri davčnih zavezancih, ki niso mogli obračunati DDV, ni bilo možno odbiti vstopnega davka.
            
         
               2.
            
            
               Člen 26a(A)(e) Šeste direktive Sveta 77/388/EGS, kot je bila spremenjena z Direktivo Sveta 94/5/ES, je treba razlagati tako, da se podjetje, ki v okviru rednega opravljanja dejavnosti preprodaja vozila, ki jih je kupilo rabljena za namene svoje dejavnosti lizinga in za katera nadaljnja prodaja ob nakupu rabljenega blaga ni bila glavni cilj, ampak samo sekundarni cilj, ki je dodaten cilj lizingu, lahko obravnava kot „obdavčljivi preprodajalec“ v smislu te določbe.
            
         
      (1)  UL C 228, 11.9.2004.